CELEX: 62020CN0209
Language: et
Date: 2020-05-22 00:00:00
Title: Kohtuasi C-209/20: Eelotsusetaotlus, mille on esitanud Upper Tribunal (Tax and Chancery Chamber) (Ühendkuningriik) 22. mail 2020 – Renesola UK Ltd versus The Commissioners for Her Majesty’s Revenue and Customs

10.8.2020   
            
            
               ET
            
            
               Euroopa Liidu Teataja
            
            
               C 262/15
            
         
      Eelotsusetaotlus, mille on esitanud Upper Tribunal (Tax and Chancery Chamber) (Ühendkuningriik) 22. mail 2020 – Renesola UK Ltd versus The Commissioners for Her Majesty’s Revenue and Customs
      (Kohtuasi C-209/20)
      (2020/C 262/19)
      Kohtumenetluse keel: inglise
      
         Eelotsusetaotluse esitanud kohus
      
      Upper Tribunal (Tax and Chancery Chamber)
      
         Põhikohtuasja pooled
      
      
         Kaebuse esitaja: Renesola UK Ltd
      
         Vastustaja: The Commissioners for Her Majesty’s Revenue and Customs
      
         Eelotsuse küsimused
      
      
                  1.
               
               
                  Kas komisjoni rakendusmäärus nr 1357/2013/EL (1), on osas, milles selles nähakse ette, et erinevatest jurisdiktsioonidest pärit olevatest materjalidest toodetud päikesemoodulite päritolumaa on maa, kus päikeseelemendid toodeti, vastuolus nõukogu määruse nr 2913/92/EMÜ (2) (ühenduse tolliseadustik) artikli 24 nõudega, mille kohaselt kaupa, mille tootmine on toimunud rohkem kui ühes riigis, loetakse pärinevaks riigist, kus toimus selle viimane oluline majanduslikult põhjendatud töötlemine või toiming selleks seadmestatud ettevõttes, mille tulemusena valmis uus toode või mis oli tähtis valmistamisetapp, ja seega kehtetu?
               
            
                  2.
               
               
                  Kui määrus nr 1357/2013 on kehtetu, siis kas ühenduse tolliseadustiku artiklit 24 tuleb tõlgendada nii, et päikesemoodulite kokkupanemine päikeseelementidest ja teistest osadest kujutab endast olulist töötlemist või toimingut?
               
            
         (1)  Komisjoni 17. detsembri 2013. aasta rakendusmäärus (EL) nr 1357/2013, millega muudetakse määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (ELT 2013, L 341, lk 47).
      
         (2)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT 1992, L 302, lk 1; ELT eriväljaanne 02/04, lk 307).